વિશાખાની બાજુમાં ઉભેલા મજમૂદારના ચહેરાનું હાસ્ય બદલાઈ રહ્યું હતું. મજમૂદાર ૨૬ વરસનો બની રહ્યો હતો. તરફડી રહેલા કાર્તિકેયનના હાથના ધક્કાથી પાંદડાનો ઢગલો ખરી પડ્યો. ઢગલા નીચેની શિલા… અહીં સદીઓ જૂના પથ્થરની ખાંચમાં પાંચમી પંક્તિય કોતરાયેલી હતી.. ‘સ્વરૂપમ ત્વદિયં ન વિન્દન્તિ દેવા’. કાર્તિકેયનની છેલ્લી નજર ત્યાં પડી, ‘સ્ત્રીનું પૂર્ણસ્વરુપ પામવું પુરુષ માટે અશક્ય છે’. કાર્તિકેયન હસતા હસતા ભસ્મ થઈ ગયો.